CELEX: 32008R0591
Language: el
Date: 2008-06-23 00:00:00
Title: Κανονισμός (ΕΚ) αριθ. 591/2008 της Επιτροπής, της 23ης Ιουνίου 2008 , για τροποποίηση του κανονισμού (ΕΚ) αριθ. 712/2007 σχετικά με το άνοιγμα διαρκών δημοπρασιών για την επαναπώληση, στην κοινοτική αγορά, σιτηρών που έχουν στην κατοχή τους οι οργανισμοί παρέμβασης των κρατών μελών

24.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 163/28
            
         
      ΚΑΝΟΝΙΣΜΌΣ (ΕΚ) αριθ. 591/2008 ΤΗΣ ΕΠΙΤΡΟΠΉΣ
   
   της 23ης Ιουνίου 2008
   για τροποποίηση του κανονισμού (ΕΚ) αριθ. 712/2007 σχετικά με το άνοιγμα διαρκών δημοπρασιών για την επαναπώληση, στην κοινοτική αγορά, σιτηρών που έχουν στην κατοχή τους οι οργανισμοί παρέμβασης των κρατών μελών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 43 σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 712/2007 της Επιτροπής (2) προκηρύχτηκαν διαρκείς δημοπρασίες για την επαναπώληση στην εσωτερική αγορά της Κοινότητας σιτηρών που έχουν στην κατοχή τους οι οργανισμοί παρέμβασης των κρατών μελών. Η προθεσμία υποβολής προσφορών για την τελευταία μερική δημοπρασία λήγει στις 25 Ιουνίου 2008.
            
         
               (2)
            
            
               Για να εξασφαλιστεί ο εφοδιασμός, σε ανταγωνιστικές τιμές των κτηνοτρόφων καθώς και της βιομηχανίας ζωοτροφών κατά την έναρξη της περιόδου 2008/2009, είναι σκόπιμο να εξακολουθήσουν να είναι διαθέσιμα στην αγορά σιτηρών τα αποθέματα παρέμβασης που έχει στην κατοχή του ο ουγγρικός οργανισμός παρέμβασης, ο μόνος που διαθέτει αποθέματα μέχρι σήμερα, και να διευκρινιστούν οι ημέρες και οι ημερομηνίες κατά τις οποίες μπορούν να υποβληθούν οι προσφορές από τους εμπορευόμενους, σύμφωνα με τις συνεδριάσεις που έχουν προγραμματιστεί από την επιτροπή διαχείρισης για την κοινή οργάνωση των γεωργικών αγορών.
            
         
               (3)
            
            
               Ως εκ τούτου, κρίνεται σκόπιμο να τροποποιηθεί ο κανονισμός (ΕΚ) αριθ. 712/2007.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 3 παράγραφος 1 του κανονισμού (ΕΚ) αριθ. 712/2007, προστίθεται το ακόλουθο εδάφιο:
   
      «Από την 1η Ιουλίου 2008, η προθεσμία υποβολής προσφορών για τις μερικές δημοπρασίες λήγει τις Τετάρτες 9 Ιουλίου 2008, 23 Ιουλίου 2008, 6 Αυγούστου 2008, 27 Αυγούστου 2008 και 10 Σεπτεμβρίου 2008, ώρα 13:00 (ώρα Βρυξελλών)».
   
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2008.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιουνίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 510/2008 της Επιτροπής (ΕΕ L 149 της 7.6.2008, σ. 61).
   
      (2)  ΕΕ L 163 της 23.6.2007, σ. 7. Κανονισμός όπως τροποποιήθηκε τελευταία με τον κανονισμό (ΕΚ) αριθ. 58/2008 (ΕΕ L 22 της 25.1.2008, σ. 3).